PATVIRTINTA

Skuodo rajono savivaldybės tarybos

2019 m. balandžio 24 d. sprendimu Nr. T10-60/T9-

**SKUODO RAJONO LENKIMŲ SIMONO DAUKANTO MOKYKLOS-DAUGIAFUNKCIO CENTRO REORGANIZAVIMO PRIJUNGIMO BŪDU PRIE SKUODO BARTUVOS PROGIMNAZIJOS SĄLYGŲ APRAŠAS**

**I SKYRIUS**

**BENDROSIOS NUOSTATOS**

1. Skuodo rajono Lenkimų Simono Daukanto mokyklos-daugiafunkcio centro (toliau – Lenkimų Simono Daukanto mokyklos-daugiafunkcio centro) reorganizavimo prijungimo būdu prie Skuodo Bartuvos progimnazijos (toliau – Skuodo Bartuvos progimnazijos) sąlygų aprašas (toliau – Aprašas) nustato Lenkimų Simono Daukanto mokyklos-daugiafunkcio centro reorganizavimo prijungiant prie Skuodo Bartuvos progimnazijos tvarką.

2. Šis Aprašas parengtas vadovaujantis Lietuvos Respublikos civilinio kodekso 2.95–2.97 straipsniais, 2.99 straipsnio 1 ir 2 dalimis ir 2.101 straipsniu, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos biudžetinių įstaigų įstatymo 14 straipsniu, Lietuvos Respublikos švietimo įstatymo 44 straipsnio 2 ir 4 dalimis, Lietuvos Respublikos Vyriausybės 2011 m. birželio 29 d. nutarimu Nr. 768 patvirtintomis Mokyklų, vykdančių formaliojo švietimo programas, tinklo kūrimo taisyklėmis.

**II SKYRIUS**

**REORGANIZAVIMO PAGRINDIMAS**

3. Reorganizavimas vykdomas vadovaujantis Skuodo rajono savivaldybės tarybos 2019 m. vasario 28 d. sprendimu [Nr. T9-](http://www.vilnius.lt/vaktai2011/Defaultlite.aspx?Id=3&DocId=30206365)8 „Dėl Skuodo rajono savivaldybės tarybos 2016 m. balandžio 28 d. sprendimu Nr. T9-64 „Dėl Skuodo rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“ patvirtinto Skuodo rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano 6.1 papunkčio pakeitimo“ bei Skuodo rajono savivaldybės tarybos 2019 m. kovo 28 d. sprendimu [Nr. T9-](http://www.vilnius.lt/vaktai2011/Defaultlite.aspx?Id=3&DocId=30206365)25 „Dėl sutikimo reorganizuoti Skuodo rajono Lenkimų Simono Daukanto mokyklą-daugiafunkcį centrą“.

4. Reorganizavimo tikslas – sudaryti sąlygas siekti aukštesnės ugdymo kokybės ir užtikrinti racionalų ugdymui skirtų lėšų panaudojimą, optimizuoti valdymą.

**III SKYRIUS**

**REORGANIZAVIME DALYVAUJANTYS JURIDINIAI ASMENYS**

5. Reorganizuojamas juridinis asmuo – Lenkimų Simono Daukanto mokykla-daugiafunkcis centras:

5.1. buveinė – S. Daukanto g. 55, Lenkimų mstl., LT-98301 Skuodo rajonas;

5.2. kodas – 190893577;

5.3. teisinė forma – biudžetinė įstaiga;

5.4. registras, kuriame kaupiami ir saugomi duomenys apie juridinį asmenį – Juridinių asmenų registras.

6. Reorganizavime dalyvaujantis juridinis asmuo – Skuodo Bartuvos progimnazija:

6.1. buveinė – Šatrijos g. 1, LT-98114 Skuodas;

6.2. kodas – 190892856;

6.3. teisinė forma – biudžetinė įstaiga;

6.4. registras, kuriame kaupiami ir saugomi duomenys apie juridinį asmenį – Juridinių asmenų registras.

**IV SKYRIUS**

**REORGANIZAVIMO BŪDAS**

7. Reorganizavimo būdas – prijungimas. Lenkimų Simono Daukanto mokykla-daugiafunkcis centras reorganizuojamas prijungiant prie Skuodo Bartuvos progimnazijos. Reorganizavimas vykdomas vadovaujantis Lietuvos Respublikos civilinio kodekso 2.97 straipsnio 3 dalimi.

8. Pasibaigiantis juridinis asmuo – biudžetinė įstaiga Skuodo rajono Lenkimų Simono Daukanto mokykla-daugiafunkcis centras.

9. Po reorganizavimo veiklą tęsiantis juridinis asmuo – Skuodo Bartuvos progimnazija.

10. Po reorganizavimo Lenkimų Simono Daukanto mokykla-daugiafunkcis centras tampa Skuodo Bartuvos progimnazijos struktūriniu padaliniu – Skuodo Bartuvos progimnazijos skyriumi, vykdančiu ikimokyklinio, priešmokyklinio, pradinio ugdymo, neformaliojo vaikų švietimo programas.

11. Skuodo rajono Lenkimų Simono Daukanto mokykla-daugiafunkcis centras baigia veiklą kaip juridinis asmuo nuo jos išregistravimo iš Juridinių asmenų registro dienos, bet ne vėliau kaip iki 2019 m. rugpjūčio 31 d.

12. Nuo Lenkimų Simono Daukanto mokyklos-daugiafunkcio centro išregistravimo dienos visos teisės ir pareigos Lietuvos Respublikos įstatymų, Lietuvos Respublikos Vyriausybės nutarimų ir kitų teisės aktų nustatyta tvarka pereina Skuodo Bartuvos progimnazijai, kurios savininkas yra Skuodo rajono savivaldybė, savininko teises ir pareigas įgyvendinanti institucija – Skuodo rajono savivaldybės taryba.

**V SKYRIUS**

**JURIDINIŲ ASMENŲ TEISĖS IR PAREIGOS REORGANIZAVIMO LAIKOTARPIU** 

13. Reorganizavimo pradžia – reorganizavimo sąlygų viešo paskelbimo diena.

14. Reorganizavimo pabaiga – 2019 m. rugpjūčio 31 d.

15. Reorganizuojant įstaigas, užtikrinamas jų veiklos tęstinumas, įsipareigojimų vykdymas, darbo santykių tęstinumas.

16. Reorganizavimas vykdomas, prievolės baigiamos vykdyti iš Lenkimų Simono Daukanto mokyklos-daugiafunkcio centro ir Skuodo Bartuvos progimnazijos patvirtintų biudžetinių asignavimų.

17. Reorganizuojamos įstaigos ir reorganizavime dalyvaujančios įstaigos vadovai:

17.1. pasirašo reorganizavimo sąlygų aprašą;

17.2. informacinį pranešimą apie reorganizavimo sąlygų Aprašo parengimą paskelbia vietinėje spaudoje, Savivaldybės administracijos interneto svetainėje [www.skuodas.lt](http://www.skuodas.lt) teisės aktų nustatyta tvarka;

17.3. ne vėliau kaip pirmą reorganizavimo sąlygų viešo paskelbimo dieną Juridinių asmenų registrui pateikia dokumentus, reikalingus reorganizuojamų įstaigų teisiniam statusui įregistruoti (prašymą įregistruoti juridinio asmens teisinį statusą, reorganizavimo sąlygas, dokumentą, patvirtinantį už įregistravimą sumokėtą atlygį).

18.Laikinai einanti Lenkimų Simono Daukanto mokyklos-daugiafunkcio centro i direktoriaus pareigas:

18.1. per 3 dienas nuo juridinio asmens teisinio statuso įregistravimo, Valstybinio socialinio draudimo fondo valdybos Skuodo skyriui pateikia 6-SD formos pranešimą;

18.2. praneša raštu visiems Lenkimų Simono Daukanto mokyklos-daugiafunkcio centro kreditoriams apie reorganizavimo sąlygų aprašo parengimą per 5 d. nuo jų paskelbimo;

18.3. Skuodo rajono savivaldybės tarybai priėmus sprendimą reorganizuoti Lenkimų Simono Daukanto mokyklą-daugiafunkcį centrą ir patvirtinus reorganizavimo sąlygų aprašą:

18.3.1. per 3 dienas nuo sprendimo priėmimo dienos pateikia Juridinių asmenų registrui sprendimo originalą;

18.3.2. raštu iki 2019 m. liepos 10 d. informuoja kiekvieną mokinį (mokinio tėvus) apie Lenkimų Simono Daukanto mokyklos-daugiafunkcio centro reorganizavimą, mokymosi tęstinumą Skuodo Bartuvos progimnazijos Lenkimų Simono Daukanto mokyklos-daugiafunkcio centro skyriuje;

18.3.3. įspėja darbuotojus apie darbo sąlygų pasikeitimą ar galimą atleidimą iš darbo teisės aktų nustatyta tvarka;

18.3.4. pateikia Valstybinio socialinio draudimo fondo valdybos Skuodo skyriui 2-SD pranešimą apie apdraustųjų valstybinio socialinio draudimo pabaigą, nurodydamas apdraustuosius, kurių socialinis draudimas Lenkimų Simono Daukanto mokykloje-daugiafunkciame centre nutraukiamas ir bus tęsiamas Skuodo Bartuvos progimnazijoje;

18.4. nutraukia sutartis su paslaugų teikėjais (išskyrus vandens, elektros tiekimo ir ryšių) iki 2019 m. liepos 31 d. ir atsiskaito iki rugpjūčio 15 d. Susidariusias mokėtinas sumas už 2019-07-31–2019-08-31 laikotarpį perduoda Skuodo Bartuvos progimnazijai;

18.5. iki 2019 m. rugpjūčio 10 d. atlieka turto inventorizaciją 2019-07-31 duomenimis;

18.6. pasirašius turto ir dokumentų perdavimo–priėmimo aktus, bet ne vėliau kaip iki 2019-08-31, teisės aktų nustatyta tvarka sunaikina mokyklos antspaudą su Lietuvos Valstybės herbu ir išregistruoja Skuodo rajono Lenkimų Simono Daukanto mokyklą-daugiafunkcį centrą iš Juridinių asmenų registro.

19. Skuodo Bartuvos progimnazijos direktorius:

19.1. nuo 2019 m. rugpjūčio 31 d. Valstybinio socialinio draudimo fondo valdybos Skuodo skyriui per 3 darbo dienas pateikia 1-SD formos pranešimą, nurodydamas apdraustuosius, kurių socialinis draudimas tęsiamas Skuodo Bartuvos progimnazijoje;

19.2. iki 2019 m. rugpjūčio 31 d.:

19.2.1. įregistruoja patvirtintus nuostatus Juridinių asmenų registre;

19.2.2. patvirtina Skuodo Bartuvos progimnazijos darbuotojų pareigybių sąrašą, neviršijant Savivaldybės tarybos nustatyto didžiausio leistino pareigybių skaičiaus ir pareigybių aprašymus;

19.2.3. įformina sutarčių pakeitimus su darbuotojais, sutikusiais tęsti darbo santykius Skuodo Bartuvos progimnazijos Lenkimų Simono Daukanto mokyklos-daugiafunkcio centro skyriuje.

20. Atsižvelgiant į Skuodo Bartuvos progimnazijos nuo 2019 m. rugsėjo 1 d. perimtas Lenkimų Simono Daukanto mokyklos-daugiafunkcio centro teises ir pareigas, darbuotojų ir mokinių skaičių, teisės aktų nustatyta tvarka tikslinama Skuodo Bartuvos progimnazijos 2019 metų biudžeto sąmata (atsakingas vykdytojas – Skuodo rajono savivaldybės administracijos Finansų skyrius).

**VI SKYRIUS**

**REORGANIZUOJAMO JURIDINIO ASMENS TURTAS**

21. Lenkimų Simono Daukanto mokyklos-daugiafunkcio centro turto vertė 2019 m. sausio 1 d. pagal finansinės atskaitomybės dokumentus – 1 245 166,34 Eur, iš jų:

21.1. ilgalaikio turto balansinė vertė – 1 152 961,21 Eur, likutinė vertė – 897 100,80 Eur;

21.2. trumpalaikis materialusis turtas – 62 574,93 Eur;

21.3. lėšos – 254,39 Eur;

21.4. ilgalaikis turtas pagal panaudą – 29 059,01 Eur;

21.5. trumpalaikis turtas pagal panaudą – 316,80 Eur;

21.6. saugoti priimtas turtas – 0 Eur;

21.7. biudžeto lėšų debitinis įsiskolinimas – 228,53 Eur;

21.8. biudžeto lėšų kreditinis įsiskolinimas – 456,01 Eur.

22. Skuodo Bartuvos progimnazijai iki 2019 m. rugpjūčio 31 d. teisės aktų nustatyta tvarka perduodamas Lenkimų Simono Daukanto mokyklos-daugiafunkcio centro:

22.1. nekilnojamas turtas Skuodo rajono savivaldybės tarybos sprendimu valdyti, naudoti ir disponuoti juo patikėjimo teise (atsakingas vykdytojas – Skuodo rajono savivaldybės administracijos Vietinio ūkio ir investicijų skyrius);

22.2. finansinis, ilgalaikis materialusis ir nematerialusis turtas, išskyrus nekilnojamąjį turtą, atsargos ir trumpalaikis materialusis turtas, teisės ir prievolės;

22.3. veiklos dokumentai, darbuotojų ir ugdytinių asmens bylos, archyvas.

23. Dokumentų ir turto perdavimas įforminamas perdavimo–priėmimo aktais.

**VII SKYRIUS**

**BAIGIAMOSIOS NUOSTATOS**

24. Skuodo rajono Lenkimų Simono Daukanto mokykla-daugiafunkcis centras baigia veiklą kaip juridinis asmuo nuo jo išregistravimo iš Juridinių asmenų registro dienos.

25. Po reorganizavimo veiksiančios Skuodo Bartuvos progimnazijos pakeistus nuostatus tvirtina Skuodo rajono savivaldybės taryba.

\_\_\_\_\_\_\_\_\_\_\_\_\_\_\_\_\_\_

Aušra Budrikienė, (8 440) 73 917